b"\n_START_ARTICLE_\nAleksei Stakh\xc3\xa0nov\n_START_SECTION_\nCarrera\n_START_PARAGRAPH_\nEl 1927, comen\xc3\xa7\xc3\xa0 treballant a la mina de Tsentr\xc3\xa0lnaia-Irmino, a la vila de Kadievka, al Donbass ucra\xc3\xafn\xc3\xa8s. L'agost de 1935 va ser quan va batre el fam\xc3\xb3s r\xc3\xa8cord, 102 tones de carb\xc3\xb3 extretes en 5 hores i 45 minuts de treball. El 9 de setembre, Stakh\xc3\xa0nov trenc\xc3\xa0 el seu propi r\xc3\xa8cord amb l'extracci\xc3\xb3 de 227 tones de carb\xc3\xb3. \xc3\x89s a partir d'aquest moment quan esdev\xc3\xa9 model per a tots els treballadors, per la seva empenta i el seu sacrifici. Fins i tot va ser portada del Time Magazine. Tanmateix, la veracitat d'aquesta fita ha estat molt discutida: pareix que Stakh\xc3\xa0nov hauria rebut ajuda de col\xc2\xb7legues seus, a causa de l'inter\xc3\xa8s del Partit en l'\xc3\xa8xit del que ja era model de treballador socialista._NEWLINE_Entre 1936 i 1941, Stakh\xc3\xa0nov estudi\xc3\xa0 a l'Acad\xc3\xa8mia Industrial de Moscou. Entre 1941 i 1942, va ser nomenat director de la mina n\xc3\xbam. 31 de Karaganda. Entre 1943 i 1957, Stakh\xc3\xa0nov treball\xc3\xa0 al Ministeri de la Ind\xc3\xbastria del Carb\xc3\xb3 de la Uni\xc3\xb3 Sovi\xc3\xa8tica. Entre 1957 i 1959, se'l nomen\xc3\xa0 cap del trust Txistiakovantratsit, com a ajudant de l'enginyer en cap de la mina n\xc3\xbam. 2/43 al departament Torezantratsit del trust abans esmentat. Ac\xc3\xad romangu\xc3\xa9 fins a la seva jubilaci\xc3\xb3 el 1974._NEWLINE_Stakh\xc3\xa0nov tamb\xc3\xa9 va ser diputat del Soviet Suprem. Va rebre dos Ordes de Lenin, un Orde de la Bandera Roja i nombroses medalles. L'\xc3\xbaltim diumenge d'agost va ser proclamat la \xc2\xabDiada del miner de carb\xc3\xb3\xc2\xbb, presumiblement en honor seu."